《城中小筑新成夏月馀凉堪贾虽仅容膝亦颇远俗漫裁十律以畅幽襟 其九》
明代·邓云霄

埋照逃虚只自知，壮心消尽学呆痴。爱看潇洒频调鹤，厌见赢输懒下棋。

万卷书淫何日了，半生诗癖倩谁医？续骚不用为天问，造化元来是小儿。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。